
                                                        TLAČOVÁ SPRÁVA

”Vek hlúposti” apeluje na zodpovednosť sveta voči klimatickým zmenám
BANSKÁ BYSTRICA, 20.01.2009  – Nový ekologický dokumentárny film s prvkami drámy „Vek hlúposti“ (Age of Stupid), situovaný do budúcnosti, hovorí o drastických dopadoch súčasných klimatických zmien. Upozorňuje, že šanca na ich zvrátenie je práve teraz.
Film “Vek hlúposti” (Age of Stupid) bude mať svetovú premiéru na filmovom festivale Sudance v januári 2009 a následne bude distribuovaný do anglických a ďalej do svetových kín. Priatelia Zeme-CEPA a medzinárodná Klimatická Aliancia chcú na túto unikátnu snímku v predstihu upozorniť slovenskú verejnosť.
Pete Postlethwaite (V mene otca, nominovaný na Oscara) hrá vo filme muža, žijúceho osamote v roku 2055, v zničenom svete v dôsledku klimatických zmien. V odľahlej artickej knižnici, ako archivár, sedí medzi zhromaždenými výstrižkami o civilizácii a zamýšľa sa, prečo ľudstvo nezastavilo klimatické zmeny v čase, keď to bolo ešte možné. Okrem Peta Postlethwaita v snímke účinkujú skutoční ľudia: Fernand Pareau, 82 ročný francúzsky horský vodca, Jeh Wadia, zakladateľ nízkonákladovej leteckej spoločnosti v Indii, Alvin DuVernay, ropný magnát, ktorý zachránil 100 ľudí počas hurikánu Katrina, Layefa Malin, žijúca v oblasti delty rieky Niger bohatej na ropu, kde najviac prosperuje spoločnosť Shell, Jamila a Adnan Bayyoud, dve deti – irackí utečenci, hľadajúci svojho brata a Piers Guy, projektant veterných zariadení vo Veľkej Británii. Film sa odohráva v USA, Anglicku, Indii, Nigérii, Iraku, Jordáne a v Alpách. 

Rozpočet filmu predstavoval 450–tisíc libier, ktoré boli získané pomocou “crowd-fundingu”, t.j. predávaním podielov jednotlivcom a skupinám, čím sa stal film úplne nezávislým. Jeho distribúciu sprevádza kampaň “Nie sme hlúpi” (Not Stupid), ktorej zámerom je zmobilizovať štvrť miliardy ľudí a prinútiť svetové vlády podpísať zaväznú medzinárodnú klimatickú zmluvu.

Režisérka Franny Amstrong hovorí: ”Rozdelila som film do šiestich hlavných tém, ako napríklad konzumný spôsob života, vojna, klimatické zmeny, či alternatívy. Tím výskumníkov potom skúmal všetky možné scenáre. Film má dve posolstvá: upozorňuje na vysoký stupeň politickej manipulácie, ktorá zabraňuje skutočnej akcii voči klimatickým zmenám a na nekalé praktiky odohravajúce sa za scénou v hlavnej nadnárodnej ropnej spoločnosti.”

Film je dobrým pokusom, ako sprístupniť informácie ľuďom, ktorí majú len chabú znalosť o klimatických zmenách. “Chceme byt súčasťou zásadnej zmeny v uvedomelosti ľudí, ktorá by viedla k jednej z najväčších revolúcií a ktorá by vytvorila tlak na vlády, aby podpísali medzinárodnú dohodu na zastavenie globálnych emisií.” uzatvára Franny Armstrong.

Viac informácií:

Katarína Hipšová, koordinátorka projektu Dajme šancu Slnku, Tel.: 0908 489 933, email: klima@priateliazeme.sk
Rudolf Pado, lektor projektu Dajme šancu Slnku, Tel.: 0903 028 364, email: oztatry@slovanet.sk 

Viac informácií o filme: www.ageofstupid.net
